A szállás a legszuperebb helyen van a város központjában, gyakorlatilag minden fontosabb látni való 1-2 km-en belül elérhető, akár gyalog is bejárható minden. Közvetlenül a Campo’de Fiori piac melletti egyik utcában, ahol rengeteg étterem, bár található, akár a reggeli kávét, az ebédet, vagy az esti pohár aperolt, bort is a pár lépésre a lakástól elfogyaszthatod.
A lakás tiszta, komplett konyha áll rendelkezésre mindennel felszerelve, a szállásadó Ermanno nagyon figyelmes, a hűtőben víz, alma, a kávéhoz cukor, tej bekészítve várt.
Nesspresso kávé kapszulák, sütemény, lekvár a reggelikhez, 1 utcányira egy kis carrefour élelmiszer bolt található, a reggelihez szükséges dolgokat itt is megvásárolhatod.
FONTOS! Nagyon figyelj rá, hogy a lakáskulcsot soha ne hagyd belülről a zárban, mert kívülről nem nyitható csak kulccsal az ajtó, mi első nap reggel rögtön kizártuk magunkat... Hála Iulianak, akitől előtte átvettük a kulcsokat, neki sikerült valahogy kipiszkálnia a kulcsot és kiniytni az ajtót. Köszönjük Iulia!
Amire készülj fel, a környék forgalmas, zajlik az éjszakai élet a téren a bárokban, teraszokon, így ennek megfelelően éjszaka is hangos. A piac miatt pedig reggel 7 körül már érkeznek az árusok teherautókkal, ami szintén hangos. A lakás klimatizált, de sajnos csak mobil klímák vannak 3 darab, ezeknek kevés a kapacitásuk így számíts arra is, hogy meleg lesz és a klímák hangosan zugnak időnként. Jó tanács, én az első éjszaka után vettem füldugót a közeli gyógyszertárban, éjszakára legközelebb toltam az ágyhoz a klímát, kinyitottam az ablakot, hogy jöjjön be friss levegő és füldugóval tökéletesen aludtam, nem zavart az utcai nyüzsgés.
Hidd el imádni fogod, hogy ezt a lakást választottad, benne leszel Róma pezsgő életében, mindenhez közel, legközelebb is ide foglalnánk, másnak is szívesen ajánlom.